ائنرژینین کیمیوی و الکتریک فوْرمالارینین قارشی‌لیق‌لی چوریلمه‌سی باش وره‌ن سیستملره الکتروکیمیوی سیستملر و یا دؤوره‌لر دئییلیر. اگر ائلکتروکیمیوی سیستملرده الکتریک انرژی‌سی کیمیوی انرژییه چوریلیرسه، بۇ سیستملره ائلکترولیزیور دئییلیر. کیمیوی انرژینین الکتریک انرژی‌سینه چوریلدیی سیستملره جریانین کیمیوی قایناق‌لری و یا قالوانیک المنت دئییلیر. الکتروکیمیوی سیستملر ۳ اساس حیصّه ‌دن عبارت اوْلورلار: ائلکتروزیوردا «-» یوک‌لو الکترودا کاتود، «+» یوک‌لو الکترودا آنود دئییلیر. قالوانیک المنت‌ده«+» یوک‌لو الکترودا کاتود، «-» یوک‌لو الکترودا آنود دئییلیر. هر ایکی حال‌دا کاتودون سطحین‌ده ردوک‌سییا پروسسی، آنودون سطحین‌ده اوْکسیدلشمه پروسسی باش وریر. واحید موثبت یوکون دؤوره بویونجا تام دؤور ائتمه‌سی اۆچون گؤرولمه‌سی لازیم گلن ایشه الکتریک حرکت قوه‌سی (ائ.ه.ق.) دئییلیر و ائ ایله ایشاره اوْلونور. آیدین‌دیر کی، ائ.ه.ق.-نی الکتریک قوه‌لری یارادا بیلمز.